О П Р Е Д Е Л Е Н И Е

№           				   19.05.2008 г.				гр.Левски

Левченски районен съд			                   ІІІ наказателен състав
на 19.05.2008 г.
в закрито заседание в следния състав:
             	           	                                     Председател: Евгения Рачева
като разгледа докладваното от съдия Рачева
а. н. дело  № 20084410200170 по описа за 2008 г.
и на основание данните по делото и закона, за да се произнесе, взе предвид следното:

На 26.03.2008 г. в РС-Левски е образувано а.н.д. №20084410200170 по жалба на С.Я. от гр.Л., ЕГН **********, срещу наказателно постановление №90/04.02.2008 г. на началника на РПУ-Левски.
Наказателното постановление е връчено на Я. на 17.03.2008г., а видно от жалбата му, същата е депозирана пред наказващия орган на 25.03.2008 г. 
Видно и от изисканата от наказващия орган справка (рег.№2085/01.04.2008 г. на РПУ-Левски), жалбата е била оставена на ръка в дежурната част на управлението на 25.03.2008 г. 
На жалбоподателя е било изпратено съобщение да представи доказателства относно депозиране на жалбата си в срок, но такива не бяха представени в дадения му срок.
В конкретния случай 7-дневния срок по чл.59, ал.2 от ЗАНН е изтекъл на 24.03.2008 г., поради което жалбата на Я., като просрочена, се явява процесуално недопустима, а съдебното производство следва да бъде прекратено. 
С оглед изложеното, съдът

О П Р Е Д Е Л И:

ПРЕКРАТЯВА на осн. чл.84 от ЗАНН, във вр. с чл.323, ал.1 т.2 от НПК, във вр. с чл.59, ал.2 от ЗАНН съдебното производство по а.н.дело № 20084410200170 като недопустимо.
ОПРЕДЕЛЕНИЕТО за прекратяване на съдебното производство подлежи на обжалване в 15-дневен срок пред Административен съд гр.Плевен, считано от съобщаването му на страните.

            		                РАЙОНЕН  СЪДИЯ: